ทองคำปิดลบ 40 เซนต์
สัญญาทองคำตลาดนิวยอร์กปิดขยับลง40 เซนต์ ปิดที่ 1,591.60 จุดยอดค้าปลีกสหรัฐอ่อนแอฉุด
17 ก.ค. 2555

สัญญาทองคำตลาดนิวยอร์กปิดขยับลง40 เซนต์ ปิดที่ 1,591.60 จุดยอดค้าปลีกสหรัฐอ่อนแอฉุด
สัญญาทองคำตลาด COMEX (Commodity Exchange) ส่งมอบเดือนส.ค.ปรับตัวลง 40 เซนต์ หรือ 0.03% ปิดที่ 1,591.60 จุด
ภาวะการซื้อขายในตลาดทองคำเป็นไปอย่างซบเซา หลังจากกระทรวงพาณิชย์สหรัฐรายงานว่า ยอดค้าปลีกเดือนมิ.ย.ปรับตัวลดลง 0.5% ตรงข้ามกับที่นักวิเคราะห์คาดว่าจะปรับตัวเพิ่มขึ้น และหากไม่นับรวมยอดขายรถยนต์ ยอดค้าปลีกเดือนมิ.ย.ของสหรัฐ ร่วงลง 1.8%
นอกจากนี้ การร่วงลงอย่างเหนือความคาดหมายของยอดค้าปลีกของสหรัฐยังส่งผลให้ตลาดหุ้นนิวยอร์กปิดอ่อนตัวลง และนับเป็นอีกปัจจัยหนึ่งที่ส่งผลกระทบต่อภาวะการซื้อขายในตลาดทองคำนิวยอร์กเช่นกัน เนื่องจากยอดค้าปลีกเป็นตัวเลขที่สะท้อนถึงการใช้จ่ายของผู้บริโภคสหรัฐ ซึ่งเป็นหนึ่งในแรงขับเคลื่อนหลักของระบบเศรษฐกิจภายในประเทศ